cyanic-selkie/wikianc huggingface dataset:
კამპორა-სან-ჯოვანი
ეკონომიკა და ტრანსპორტი
კამპორა-სან-ჯოვანის ეკონომიკა სოფლის მეურნეობასა და ტურიზმს ეფუძნება. 1950-იანი წლებიდან საკმაოდ განვითარდა წითელი ხახვის მოყვანა, რომელიც დღეს როგორც საშინაო, ისე საგარეო ბაზრებზე გადის. ბოლო 20 წლის მანძილზე, ამ პროდუქტის ექსპორტმა მნიშვნელოვნდა შეუწყო ხელი სოფლის ეკონომიკის წინსვლას.
სოფელი ამავე დროს საზღვაო კურორტს წარმოადგენს. 2003 წელს აქ ნავსადგური აშენდა, რამაც გააადვილა ლიპარის კუნძულებამდე მისვლა. ეს ნავსადგური ტურისტული ინფრასტრუქტურის ღერძია.
ღირსშესანიშნაობები
სოფლის ერთადერთი გამორჩეული ნაგებობაა XIV საუკუნის კოშკი. მისი ზედა ნაწილი ბრჯენებითაა დეკორირებული.
სოფლის მფარველად ითვლება ფრანცისკ პაოლიელი, რომლის დღესასწაულიც 1—3 სექტემბერს აღინიშნება, რაც ახლომდებარე სოფლებიდან პილიგრიმებს იზიდავს. ამ დროს იმართება მსვლელობა, რა დროსაც მორწმუნეები ქუჩებში წმინდანის ქანდაკებას მხრებზემოკიდებულს დააბრძანებენ.
რესურსები ინტერნეტში
კატეგორია:იტალიის ქალაქები
სახლი (გვარი)
სახლი — გვარის აღმნიშვნელი უძველესი ქართული ტერმინი. წარმოიქმნა პირველყოფილი თემური წყობილების წიაღში. ადრინდელი კლასობრივი და შუა საუკუნეების ხანის სხვადასხვა მონაკვეთში მნიშვნელობას იცვლიდა, ახასიათებდა პოლისემნტიკა, კერძოდ, ამ ტერმინით აღინიშნებოდა:
გვაროვნული წყობილების ხანიდანვე სახლს დაუკავშირდა ისეთი სოციალურ-პოლიტიკური ტერმინები, როგორებიცაა; დიასახლისი (გვარის უფროსი ქალი), მამასახლისი (გვარის უფროსი მამაკაცი), სახლისწული, სახლისკაცი, სახლისშვილ, მსახური, სახლეული (გვარის წევრთა სხვადასხვა კატეგორია).
ლიტერატურა
კატეგორია:ტერმინები
Camponotus immigrans
Camponotus immigrans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ტომაშ ჰუბშმანი
რესურსები ინტერნეტში
კატეგორია:დაბადებული 1981 კატეგორია:ჩეხი ფეხბურთელები კატეგორია:დაბადებული 4 სექტემბერი
NBA-ის გუნდების მიმდინარე შემადგენლობები
ქვემოთ მოყვანილია ამჟამინდელი გუნდების შემადგენლობები ნაციონალურ საკალათბურთო ასოციაციაში
აღმოსავლეთი კონფერენცია
აღმოსავლეთ კონფერენციაში სულ 15 გუნდია
დასავლეთ კონფერენცია
დასავლეთ კონფერენციაში სულ 15 გუნდია
რესურსები ინტერნეტში
კატეგორია:ნაციონალური საკალათბურთო ასოციაცია
ადურ ნარსე
ადურ ნარსე (გ. 309) —  სასანიდური ირანის მე-9 შაჰინშაჰი 309 წელს, ჰორმიზდ II-ის უფროსი ვაჟი.
მისი მეფობის შესახებ თითქმის არაფერია ცნობილი. არსებობს ისტორიკოსთა 2 ვერსია მასთან დაკავშირებით. ერთი ვარაუდით, ჰორმიზდ II-ის მკვლელობის შემდეგ სპარსელმა დიდებულებმა ძალაუფლების ხელში ჩაგდების მიზნით ტახტზე ახლადასული ადურ ნარსე შეიპყრეს თავის ძმებთან ერთად და სიკვდილით დასაჯეს. მეორე ვარაუდით კი ის ოთხთვიანი მმართველობის შემდეგ დაამხეს და სიცოცლხეს გამოასალმეს მანიქეიზმის მიმდევრებმა.
ადურ ნარსეს სიკვდილის შემდეგ ირანი არეულობამ მოიცვა. მისი სიკვდილიდან რამდენიმე თვეში სასანიანთა ერთგულმა მსახურებმა ტახტზე აიყვანეს ახალშობილი, შაპურ II, რომლის მმართველობის პერიოდს ეწოდა სასანიანების პირველი „ოქროს ხანა“.
სქოლიო
კატეგორია: სპარსეთის მონარქები კატეგორია: IV საუკუნის სასანიანი მონარქები კატეგორია: გარდაცვლილი 309 კატეგორია:სასანიანი შაჰები კატეგორია:სპარსეთის მოკლული მონარქები
ლივორნოს პროვინცია
პროვინციის ფართობი 1 218 კმ²-ია, მოსახლეობა — 326 444 ადამიანი (2001). შედგება 20 კომუნისგან.
რესურსები ინტერნეტში
კატეგორია:იტალიის პროვინციები
აღკვეთილი
აღკვეთილი — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN-ის IV კატეგორიას.
აღკვეთილი შეიძლება დაარსდეს ეროვნული მნიშვნელობის მქონე ცოცხალი ორგანიზმის ველური სახეობების, სახეობათა ჯგუფების, ბიოცენოზების და არაორგანული ბუნების წარმონაქმნების შესანარჩუნებლად საჭირო ბუნებრივი პირობების დასაცავად, რაც ადამიანის მხრიდან მოითხოვს სპეციალურ აღდგენით და მოვლით ღონისძიებებს. აღკვეთილში მკაცრი კონტროლის პირობებში დაშვებულია ცალკეული განახლებადი რესურსის მოხმარება.
აღკვეთილი საჭიროებს ეროვნულ და, ცალკეულ შემთხვევებში, საერთაშორისო მნიშვნელობის მქონე სახმელეთო ტერიტორიას ან/და აკვატორიას, სადაც ცოცხალ ორგანიზმთა იშვიათი, უნიკალური, დამახასიათებელი და „წითელ ნუსხაში“ შეტანილ, გადაშენების საფრთხის წინაშე მყოფ გარეულ ცხოველთა და ველურ მცენარეთა სახეობები და ეკოსისტემის ცალკეული მნიშვნელოვანი კომპონენტებია წარმოდგენილი.
აღკვეთილი შეიძლება შედიოდეს ბიოსფერული რეზერვატის, მსოფლიო მემკვიდრეობის უბნის, საერთაშორისო მნიშვნელობის ჭარბტენიანი ტერიტორიის და სხვა დაცული ტერიტორიის შემადგენლობაში და ასევე მოიცავდეს ბუნების ძეგლს.
აუცილებლობის შემთხვევაში შესაძლებელია აღკვეთილში მოეწყოს სხვადასხვა ზონა.
სქოლიო
კატეგორია:გარემოს დაცვა
გროსეტოს პროვინცია
გროსეტოს პროვინცია (Provincia di Grosseto) — პროვინცია იტალიაში, ტოსკანის რეგიონში. დედაქალაქია გროსეტო.
პროვინციის ფართობი 4 504 კმ²-ია, მოსახლეობა — 227 498 ადამიანი (2010). მის ტერიტორიაზე მდებარეობს ბუნების პარკი მერემა.
კომუნები
პროვინცია 28 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ (2005): მინი|250პქ|მარცხნივ|პროვინციის რუკა
რესურსები ინტერნეტში
კატეგორია:იტალიის პროვინციები
ანკონის პროვინცია
პროვინცია გადაჭიმულია ადრიატიკის ზღვიდან აღმოსავლეთით, აპენინის მთებამდე. მისი რელიეფი თანდათანობით მაღლდება და გადადის უფრო მთიანში. მოსახლეობა ძირითადად თავმოყრილია სანაპირო ზოლში და დაახლოებით მეოთხედი თავს იყრის დედაქალაქ ანკონაში.
პროვინციის სანაპიროს ქვიშიანი პლაჟები უფრო მეტად თვით იტალიელებშია პოპულარული, ვიდრე უცხოელებში. შიდა ნაწილი, ცენტრალური რეგიონი გამოიყენება მიწათმოქმედებისათვის, აწარმოებენ თეთრ და წითელ ღვინოებს, ყურძნის სხვადასხვა სახეობებისგან. მთიანი ნაწილი უღრან ტყეებს უჭირავს, სადაც იზრდება სოკო შავი ტრიუფელი, რომელიც ბაზარზე საკმაოდ პოპულარულია.
კომუნები
ცხრილში მოცემულია პროვინციის ძირითადი კომუნები მოსახლეობის რაოდენობის მხრივ: მინი|მარცხნივ|250პქ|პროვინციის რუკა
რესურსები ინტერნეტში
კატეგორია:იტალიის პროვინციები
მიესა
მიესა (Mjøsa) — ნორვეგიის უდიდესი ტბა. ერთ-ერთი უღრმესი ნორვეგიასა და მთელ ევროპაში, ჰორნინდალსვატნეტის შემდეგ. მდებარეობს ნორვეგიის სამხრეთ ნაწილში, დედაქალაქ ოსლოდან 100 კილომეტრის დაშორებით. ტბის მაქსიმალური სიგრძე 117 კილომეტრია, მაქსიმალური სიგანე — 15 კილომეტრი. ფართობი — 362 კმ². უდიდესი სიღრმე 449 მ. სანაოსნოა. ტბის ნაპირებზე მდებარეობს ქალაქები: ჰამარი, იოვიკი და ლილეჰამერი.
სქოლიო
კატეგორია:ნორვეგიის ტბები
Camponotus imitator
Camponotus imitator — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Camponotus imitator resinicola
Camponotus imitator resinicola — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
Camponotus imitator imitator
სქოლიო
კატეგორია:Camponotus
ბუნების ძეგლი
მინი|ბუნების ძეგლი პოლონეთში ბუნების ძეგლი — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN III კატეგორიას.
ბუნების ძეგლი საჭიროებს ეროვნული მნიშვნელობის შედარებით მცირე ტერიტორიას, სადაც იშვიათი, უნიკალური და მაღალი ესთეტიკური მახასიათებლების მქონე კომპაქტური ეკოსისტემები, ცალკეული გეოგრაფიული და ჰიდროლოგიური წარმონაქმნები, მცენარეთა ცალკეული ეგზემპლარები, ცოცხალ ორგანიზმთა ნამარხი ობიექტებია წარმოდგენილი.
ბუნების ძეგლი შეიძლება შედიოდეს ნებისმიერი დაცული ტერიტორიების შემადგენლობაში.
სქოლიო
კატეგორია:გარემოს დაცვა
დაცული ლანდშაფტი
მინი|ქვეყნებში დაცული ტერიტორიების პროცენტული რაოდენობა. დაცული ლანდშაფტი — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN V კატეგორიას.
დაცული ლანდშაფტი შეიძლება დაარსდეს ეროვნული მნიშვნელობის მქონე, მაღალი ესთეტიკური ღირებულებით გამორჩეული, როგორც ბუნებრივი, ასევე ადამიანისა და ბუნებრივი გარემოს ჰარმონიული ურთიერთქმედების შედეგად ჩამოყალიბებული ბუნებრივ-კულტურული ლანდშაფტის დასაცავად, სასიცოცხლო გარემოს შენარჩუნების, რეკრაციულ-ტურისტული, და ტრადიციული სამეურნეო საქმიანობისათვის.
დაცული ლანდშაფტი საჭიროებს ეროვნული მნიშვნელობის მქონე ფართო სახმელეთო ტერიტორიას და/ან აკვატორიას, სადაც თვითმყოფადი ბუნებრივ-კულტურული ლანდშაფტი გამოირჩევა მაღალი ისტორიული და ესთეტიკური ღირებულებით.
დაცული ლანდშაფტი შეიძლება შედიოდეს სხვა დაცული ტერიტორიის (ბიოსფერული რეზერვატი, მსოფლიო მემკვიდრეობის უბანი) შემადგენლობაში ან მოიცავდეს დაცულ ტერიტორიას (ბუნების ძეგლი).
შესაძლებელია დაცული ლანდშაფტში მოეწყოს სხვადასხვა ზონა.
სქოლიო
კატეგორია:გარემოს დაცვა
ევლალე II (კათოლიკოსი)
ლიტერატურა
კატეგორია:ქართლის კათოლიკოსები
კამპობასოს პროვინცია
კამპობასოს პროვინცია (Provincia di Campobasso) — პროვინცია იტალიაში, მოლიზეს რეგიონში. დედაქალაქია კამპობასო.
პროვინციის ფართობი 2 909 კმ²-ია, მოსახლეობა 230 928 (2011). შედგება 84 კომუნისგან.
პროვინციის აღმოსავლეთ ნაწილში ცხოვრობს ხორვატიული უმცირესობა, რომლებიც ლაპარაკობენ ხორვატული ენის უნიკალურ, არქაულ დიალექტზე.
კომუნები
ცხრილში მოცემულია პროვინციის ძირითადი კომუნები მოსახლეობის რაოდენობის მხრივ:
იტალიის სამეფო (შუა საუკუნეები)
იტალიის სამეფო (Regnum Italiae ან Regnum Italicum) ან ლომბარდიის სამეფო — შუა საუკუნეების სამეფო ჩრდილოეთ იტალიაში, არსებობდა 781 წლიდან. 951 წელს (საბოლოოდ 961 წელს) სამეფო შევიდა საღვთო რომის იმპერიის შემადგენლობაში და 1648 წლამდე მისი იმპერატორები ატარებდნენ „იტალიის მეფის“ ტიტულს.
სამეფო საღვთო რომის იმპერიის შემადგენლობაში
961 წელს რომის პაპმა იოანე XII-მ ოტო I-ს სთხოვა, დახმარეობა იტალიის მეფე ბერენგარ II ივრეელის წინააღმდეგ ბრძოლაში, სანაცვლოდ კი მას იმპერატორის გვირგვინს შეპირდა. ოტომ დაოუყოვნებლივ გადალახა ალპები, დაამარცხა ბერენგარი და ლანგობარდების (იტალიის) მეფედ გამოცხადდა, შემდეგ კი რომისკენ დაიძრა. 962 წლის 2 თებერვალს ოტო I-ს მირონი აცხეს და იმპერატორის გვირგვინი დაადგეს თავზე.
იტალიის სამეფო 962 წელს შექმნილი საღვთო რომის იმპერიის შემადგენლობაში შევიდა და ფორმალურად წარმოადგენდა მის შემადგენელ ნაწილს 1648 წლამდე. თუმცა, ფაქტობრივად XIV საუკუნის შუა წლებიდან საღვთო რომის იმპერიის იმპერატორებს ხშირად ნომინალური ძალაუფლება ჰქონდათ იტალიაში და არ ერეოდნენ მის საშინაო და საგარეო საქმეებში.
ლიტერატურა
კატეგორია:საღვთო რომის იმპერია კატეგორია:იტალიის ისტორია
ნაციონალური საკალათბურთო ასოციაციის მოთამაშეების სია (ტ-უ)
ეს არის იმ ნაციონალური საკალათბურთო მოთამაშეების სია, რომლის გვარებიც „ტ“-ზე და „უ“-ზე იწყება.
ტომაშ შივოკი
ტომაშ შივოკი (დ. 15 სექტემბერი, 1983, პელჰრჟიმოვი, ჩეხეთი) — ჩეხი ფეხბურთელი, თურქული „ბეშიქთაშის“ და ჩეხეთის ეროვნული ნაკრების მცველი. მისი დებიუტი ეროვნულ ნაკრებში შედგა 2005 წლის 3 სექტემბერს. ის არის საყრდენი ნახევარცმველი, მაგრამ თამაში შეუძლია დაცვაშიც.
ნაციონალური საკალათბურთო ასოციაციის მოთამაშეების სია (ტ-უ)
უფრო მეტი მოთამაშე სხვა ანბანის ასოებზე
ა | ბ | გ | დ | ე-ვ | ზ-თ | ი-კ | ლ | მ | ნ-ო | პ-ჟ | რ | ს | ტ-უ | ფ-ქ-ღ-ყ | შ-ჩ | ც-ძ-წ | ჭ-ხ | ჯ | ჰ |
კატეგორია:ტ-ზე დაწყებული ნაციონალური საკალათბურთო ასოციაციის მოთამაშეების გვარები კატეგორია:უ-ზე დაწყებული ნაციონალური საკალათბურთო ასოციაციის მოთამაშეების გვარები
ტომაშ შივოკი
რესურსები ინტერნეტში
კატეგორია:დაბადებული 1983 კატეგორია:ჩეხი ფეხბურთელები კატეგორია:სერია A-ს ფეხბურთელები კატეგორია:ბეშიქთაშის ფეხბურთელები კატეგორია:დაბადებული 15 სექტემბერი
ლუკას პროვინცია
ლუკას პროვინცია (Provincia di Lucca) — პროვინცია იტალიაში, ტოსკანის რეგიონში. დედაქალაქია ლუკა.
პროვინციის ფართობი 1 773 კმ²-ია, მოსახლეობა — 372 244 ადამიანი (2001). პირდაპირი გასასვლელი აქვს ტირენიის ზღვაზე.
Camponotus iheringi iheringi
სქოლიო
კატეგორია:Camponotus
ლუკას პროვინცია
ლუკას პროვინცია 28 კომუნისგან შედგება.
რესურსები ინტერნეტში
კატეგორია:იტალიის პროვინციები
სიცილიის ოქროს ბულა
სიცილიის ოქროს ბულა (, Bulla Aurea) — დოკუმენტი, რომელიც 1212 წლის 26 სექტემბერს ბაზელში რომაელმა (გერმანელმა) ფრიდრიხ II ჰოენშტაუფენმა (მომავალში საღვთო რომის იმპერიის იმპერატორი) გადასცა ჩეხეთის მეფეს, პრჟემისლ I ოტოკარს. დოკუმენტმა დაამტკიცა მისი სამეფო წოდება და დააწესა მისი მემკვიდრეობითობა, ასევე მიანიჭა რიგი პრივილიეგიები.
ლიტერატურა
კატეგორია:1212 კატეგორია:ჩეხეთის ისტორია
Camponotus iheringi bajulus
Camponotus iheringi bajulus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
საგუნტის ალყა
საგუნტის ალყა — კართაგენის ჯარების მიერ ჩატარებული სამხედრო ოპერაცია საგუნტოში (ესპანეთი), მეორე პუნიკური ომის დროს.
ვაკცეების ქალაქების ჰერმანდიკისა და არბოკალას აღების შემდეგ პირენეს ნახევარკუნძულზე მდინარე იბერის სამხრეთით არსებული ყველა ქალაქი და ტომი ჰანიბალს დაემორჩილა. გამონაკლისი იყო მხოლოდ ქალაქი საგუნტი (ამჟამად საგუნტო). ჰანიბალმა კარგად იცოდა, რომ საგუნტის საქმეებში ჩარევა რომთან დააპირისპირებდა, ვინაიდან ქალაქი რომაელთა მოკავშირე იყო. ამავე დროს, ჰანიბალის აზრით, სწორედ საგუნტი იყო საუკეთესო ასპარეზი რომთან ომის წამოსაწყებად. მიზნის მისაღწევად მიზეზის გამონახვა მარტივად შეიძლებოდა, თუმცა ჰანიბალმა საგნუტსა და მის მეზობლებს შორის ურთიერთობის გამწვავება გადაწყვიტა. ყოველნაირად უწყობდა ხელს საგნუტელებისა და ტურდეტანებს შორის მტრობის გაღვივებას. პარალელურად ჰანიბალი ცდილობდა ნელ-ნელა დაეძაბა რომი-კართაგენის ურთიერთობა და ანტირომაულად განეწყო კართაგენის არისტოკრატიული ოლიგარქია. ჰანიბალმა კართაგენის სენატს აცნობა, რომ რომაელები აგულიანებდნენ იბერებს და კართაგენის საპირისპიროდ განაწყობდნენ. საბოლოოდ კართაგენის ხელისუფლებამ ჰანიბალს დაავალა საგუნტის მიმართ ისე ემოქმედა, როგორც თვითონ მიიჩნევდა საჭიროდ.
ძვ. წ. 219 წელს, ჰანიბალის ბრძანებით, კართაგენის არმია ქალაქ საგუნტის მიმართულებით დაიძრა. ჰანიბალი სამი მხრიდან უტევდა ქალაქს, მაგრამ საგუნტის დამცველები ღირსეულად იგერიებდნენ მტრის თავდასხმას. ერთ-ერთი შეტაკების დროს ჰანიბალი დაიჭრა კიდეც. ახალი შეტევა უფრო მძაფრად დაიწყო ჰანიბალის გამოჯანმრთელების შემდეგ. საგნუტელებმა დახმარებისათვის ელჩები ჯერ კიდევ ძვ. წ. 220 წელს გააგზავნეს რომში, მაგრამ საგუნტის თხოვნა უყურადღებოდ დატოვეს. რომში მხოლოდ მაშინ დაინტერესდნენ საგუნტის საკითხით, როდესაც გაიგეს, რომ ქალაქი ალყაში იყო მოქცეული. სენატმა დიპლომატიური გზით სცადა პრობლემის მოგვარება და ჰანიბალთან ელჩობა გააგზავნა. რომის წარმომადგენლები გამოცხადნენ ესპანეთში, მაგრამ საგუნტის ალყით გართულმა ჰანიბალმა ისინი არ მიიღო. ამის შემდეგ განაწყენებული ელჩები კართაგენში გაეშურნენ. რომაელებმა კართაგენის სენატს მოსთხვეს შეეწყვიტათ საომარი მოქმედება საგუნტის წინააღმდეგ და ჰანიბალი დაესაჯათ. მიუხედავად ანტიბარკისტული პარტიის გაძლიერებისა, კართაგენის სენატმა ომის შეწყვეტაზე და ჰანიბალის დასჯაზე უარი განაცხადა. ელჩები გაწბილებულები დაბრუნდნენ. რვათვიანი ალყის შემდეგ ქალაქი საგუნტი დაეცა. ჰანიბალის ბრძანების თანახმად მამრობითი სქესის ყველა მოზარდი ამოხოცეს, ქალები და ბავშვები ტყვედ ჩაიგდეს, ხოლო საგუნტის ტერიტორიაზე დაასახლეს ფინიკიელი კოლონისტები.
საგუნტის დაცემის შემდეგ, რომმა კვლავ გაგზავნა მისია კართაგენში და დაავალა ჰანიბალის დაუსჯელობის შემთხვევაში ომი გამოეცხადებინათ. ელჩებმა თავიანთი პრეტენზიები წარუდგინეს კართაგენის სენატს. ბუნებრივია, კართაგენელები არ აპირებდნენ ჰანიბალის დასჯას. ელჩობამ დავალებისამებრ ომი გამუცხადა კართაგენს.
სქოლიო
კატეგორია:მეორე პუნიკური ომის ბრძოლები კატეგორია:ძვ. წ. III საუკუნის ბრძოლები
მრავალმხრივი გამოყენების ტერიტორია
მრავალმხრივი გამოყენების ტერიტორია — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN VI კატეგორიას.
მარავალმხრივი გამოყენების ტერიტორია იქმნება გარემოს დაცვის მოთხოვნების გათვალისწინებით ორგანიზებული და განახლებადი ბუნებრივი რესურსების გამოყენებაზე ორიენტირებული სამეურნეო საქმიანობისათვის.
მრავალმხრივი გამოყენების ტერიტორია საჭიროებს ხმელეთის შედარებით დიდ ფართობს და/ან აკვატორიას, რომელიც წარმოადგენს წყლის აკუმულაციის, ტყეებისა და საძოვრების პროდუქტიულობას, ნადირობის, თევზჭერისა და ნადირ-ფრინველის გავრცელებას, აგრეთვე, ტურიზმისათვის საჭირო ბუნებრივ საფუძვლებს. დასაშვებია, იგი იყოს ნაწილობრივ სახეცვლილი და მოიცავდეს დასახელებებსაც. ტერიტორიაზე არ უნდა ხდებობეს ეროვნული მნიშვნელობის უნიკალური ბუნებრივი წარმონაქმნები.
სქოლიო
კატეგორია:გარემოს დაცვა
მასისა და კარარის პროვინცია
მასისა და კარარის პროვინცია (Provincia di Massa e Carrara), 2009 წლამდე მასა-კარარის პროვინცია — პროვინცია იტალიაში, ტოსკანის რეგიონში. სახელი ეწოდა მისი ორი უმთავრესი ქალაქისგან — მასისა და კარარისგან.
პროვინციის ფართობი 1 157 კმ²-ია, მოსახლეობა — 200 695 ადამიანი (2005).
კომუნები
პროვინცია 17 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ (2005): მინი|მარცხნივ|250პქ|პროვინციის რუკა
Camponotus iheringi
Camponotus iheringi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
დანიელ კოლარჟი
დანიელ კოლარჟი (ჩეხ. Daniel Kolář; დ. 27 ოქტომბერი, 1985 პრაღა, ჩეხეთი) — ჩეხი ფეხბურთელი, „ვიქტორია პლზენის“ და ჩეხეთის ეროვნული ნაკრების ნახევარმცველი.
2006 წელს მოიგო ჩეხეთის წლის საუკეთესო ტალანტის ჯილდო. 2010 წელს „ვიქტორია პლზენთან“ ერთად მოიგო ჩეხეთის თასი.
სქოლიო
კატეგორია:დაბადებული 1985 კატეგორია:ჩეხი ფეხბურთელები კატეგორია:სლოვაცკოს ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:დაბადებული 27 ოქტომბერი
ანასტეიშა
ანასტეიშა ლინ ნიუკირკი (Anastacia; დ. 17 სექტემბერი, 1968) — ამერიკელი მომღერალი და სიმღერების ავტორი. წარმატება მოიპოვა ევროპაში, ავსტრალიაში, აზიაში, სამხრეთ აფრიკასა და სამხრეთ ამერიკაში, თუმცა მშობლიურ აშშ-ში არც თუ ისე დიდი წარმატება ხვდა წილად. მისი სადებიუტო ალბომი „Not That Kind“ გამოვიდა 2000 წელს და აშშ-სა და კანადის გარდა გაიყიდა ევროპაში, ავსტრალიასა და ახალ ზელანდიაში. ამასთანავე ალბომი დადებითად შეაფასეს მაიკლ ჯექსონმა და ელტონ ჯონმა. 2000 წელს მიენიჭა ჯილდო „საუკეთესო გაყიდვების საერთაშორისო ხელოვანი“. ანასტეიშას მომდევნო ორი ალბომი ასევე წარმატებით გაიყიდა ევროპასა და მთელ ოკეანეთში. იგი ცნობილია მეტსახელით „პატარა ლედი დიდი ხმით“, აგრეთვე თავისი მძლავრი ხმითა და პატარა სიმაღლით (157 სმ). ანასტეიშამ მთელი მსოფლიოს მასშტაბით გაყიდა 25 მილიონი ალბომი, სინგლი და ვიდეო.
ანასტეიშა ლინ ნიუკირკი დაიბადა ილინოისის შტატის ქალაქ ჩიკაგოში, მამამისის, გერმანელი წარმოშობის რობერტ ნიუკირკისა და დედამისის, დიანა ჰარლის ოჯახში. პატარა ასაკში ოჯახთან ერთად საცხოვრებლად ქალაქ ნიუ-იორკში გადავიდა. მოგვიანებით მანჰეტენში ჩააბარა ბავშვთა სპეციალურ სკოლაში. 13 წლის ასაკში აღმოუჩნდა კრონის ავადმყოფობა. გარკვეული პერიოდი „მიჯაჭვული“ იყო ინვალიდის სავარძელს, თუმცა შემდეგ ცეკვით დაინტერესდა.
2003 წლის იანვარში ანასტეიშას დაუსვეს დიაგნოზი მკერდის კიბო. იმთავითვე დაიწყო რადიოთერაპია და წარმატებით ჩაიარა ოპერაციამაც. მოგვიანებით მომღერალმა შექმნა ფონდი „ანასტეიშა“. 2008 წელს დაუსვეს დიაგნოზი სუპრავენტრიკულარული ტაქიკარდია.
2007 წელს იქორწინა პირად მცველზე უეინ ნიუტონზე, თუმცა 2010 წელს წყვილი განქორწინდა. ანასტეიშას ზურგზე რამდენიმე ტატუ აქვს. ყველაფერთან ერთად იგი ფილანთროპიცაა.
2010 წელს გამოუშვა ალბომი Heavy Rotation. 2012 წელს — ალბომი It's a Man's World, ცნობილი ჰიტების საკუთარი ვერსიებით. Resurrection, მეექვსე სტუდიური ალბომი, 2014 წელს გამოსცა.
სქოლიო
კატეგორია:XXI საუკუნის ამერიკელი ქალი მომღერლები კატეგორია:დაბადებული 1968 კატეგორია:დაბადებული 17 სექტემბერი კატეგორია:XX საუკუნის ამერიკელი ქალი მომღერლები კატეგორია:საცეკვაო პოპის მუსიკოსები კატეგორია:მსოფლიო მუსიკის ჯილდოს გამარჯვებულები კატეგორია:ამერიკელი მეცო-სოპრანოები კატეგორია:Sony BMG-ის შემსრულებლები კატეგორია:Sony/ATV Music Publishing-ის შემსრულებლები კატეგორია:Mercury Records-ის შემსრულებლები კატეგორია:ირლანდიელი ამერიკელები კატეგორია:გერმანელი ამერიკელები კატეგორია:მკერდის კიბოსგან გადარჩენილები კატეგორია:ამერიკელი ქალი როკ-მომღერლები კატეგორია:ამერიკელი მომღერლები და სიმღერების ავტორები კატეგორია:ამერიკელი ქალი პოპ-მომღერლები კატეგორია:ამერიკელი დენს-მუსიკოსები
ინვესტიტურისათვის ბრძოლა
thumb|შუა საუკუნეების მეფე ეპისკოპოსს გადასცემს საერო ძალაუფლების სიმბოლოს ინვესტიტურისათვის ბრძოლა — მნიშვნელოვანი კონფლიქტი ეკლესიასა და საერო ძალაუფლებას შორის შუა საუკუნეების ევროპაში. XI-XII საუკუნეებში რომის პაპები ებრძოდნენ მონარქებს ეპისკოპოსებისა და აბატების დანიშვნის უფლების მოსაპოვებლად. წინააღმდეგობა გაგრძელდა დაახლოებით 50 წელი. ამ დროის განმავლობაში ნელ-ნელა სუსტდებოდა ფრანკონიული დინასტიის იმპერატორების მიერ დაარსებული საღვთო რომის იმპერიის უზენაესი ძალაუფლება. ამ დაპირისპირების შედეგად საგრძნობლად გაძლიერდნენ დიდი მთავრები და აბატები. ამან გამოუსწორებელი დარტყმა მიაყენა საღვთო რომის იმპერიის, როგორც სახელმწიფოს, ერთიანობას, რის შედეგადაც ის ვეღარ მოეგო გონს XIX საუკუნეში გერმანიის გაერთიანებამდე.
ლიტერატურა
კატეგორია:ქრისტიანობა შუა საუკუნეებში კატეგორია:საღვთო რომის იმპერია
ეროვნება და რასები NBA-ში
ეროვნებების და რასების შეხედულებები ნაციონალურ საკალათბურთო ასოციაციის ისტორიაში არაერთხელ შეიცვალა. პირველი არა-თეთრი მოთამაშე ლიგას 1947 წელს შემოუერთდა. რასული აქტივისტების თანახმად, NBA-ში 2011 წელს ტოტალური მაჩვენებლის 83% არა-თეთრი მოთამაშე იყო, მათ შორის 78% ფერად-კანიანი, 4% ლათინო და 1% აზიელი. მოთამაშეების 17% იყო თეთრ-კანიანი. ლიგას აქვს ყველაზე მაღალი მაჩვენებელი ფერად-კანიანი მოთამაშეებისა ვიდრე სხვა ნებისმიერ მთავარ პროფესიონალურ სპორტულ ლიგაში აშშ-სა და კანადის ტერიტორიაზე.
ისტორია
უატარუ მისაკას დებიუტი 1947 წელს შედგა, რომელიც პირველი არა თეთრ-კანიანი და აზიელ-ამერიკელი მოთამაშე იყო ლიგაში. პირველი ფერად-კანიანის გამოჩენა NBA-ში 1950 წელს მოხდა. ჩაკ კუპერი იყო პირველი ფერად-კანიანი მოთამაშე, რომელიც NBA-ის დრაფტზე იქნა არჩეული. ნათანიელ კლიფტონი იყო პირველი, რომელმაც მოაწერა NBA-ისთან კონტრაქტი, და ირლ ლოიდი იყო პირველი, რომელმაც NBA-ში ითამაშა. ჰენკ დეზონი ასევე თამაშობდა იმ წელს. 1960-იან წლებში ფერად-კანიანი მოთამაშეების გამოჩენამ ლიგაში, გამოიწვია NBA-ის მატჩების უფრო სტილის შეცვლა და თამაში უფრო სწრაფი და ფარის ზემოთ დაიწყო. ბევრი ლიგის საუკეთესო მოთამაშე იყო ფერად-კანიანი. იმ დროს, ფერად-კანიანებს სჯეროდათ, რომ ლიგას არაოფიციალური წესი ჰქონდა თითო გუნდში არაუმეტეს 4 ფერად-კანიანი მოთამაშისა.
პუერტო-რიკოელი ბატჩ ლი 1978 წელს, იყო პირველი ლათინო მოთამაშე ლიგაში. უანგ ჟიჟი იყო პირველი ჩინელი მოთამაშე 2001 წელს.
დიდების დარბაზის წევრი მოთამაშე და ინდიანა პეისერსის პრეზიდენტი კალათბურთის ოპერაციების დარგში - ლარი ბირდი 2004 წელს განცხადებით გამოვიდა, რომ ლიგას უფრო მეტი თეთრ-კანიანიი მოთამაშე სჭირდებოდა, რადგან ლიგის გულშემატკივრები უმეტესწილად თეთრ-კანიანები არიან. „თუ შენ გყავს რამდენიმე თეთრი ბიჭი იქ, შენ შეიძლება ცოტატი უფრო გააოცო ისინი (გულშემატკივრები), მაგრამ ეს ფერად-კანიანი ხალხის თამაშია და ყოველთვის იქნება ესე. მე ვგულისხმობ, რომ საუკეთესო ათლეტები მსოფლიოში აფრიკელ-ამერიკელები არიან“. - განაცხადა ბირდმა.
სქოლიო
კატეგორია:ნაციონალური საკალათბურთო ასოციაცია
ეროვნული პარკი
მინი|სპილოების საფარი [[ჯალდაპარას ეროვნული პარკი|ჯალდაპარას ეროვნულ პარკში, დასავლეთი ბენგალი, ინდოეთი]] მინი|[[ტეიდეს ეროვნული პარკი, ტენერიფე, ესპანეთი]] მინი|[[მანუელ ანტონიოს ეროვნული პარკი, კოსტა-რიკა. ფორბსის მიერ დასახელდა 12 ულამაზეს ეროვნულ პარკებს შორის. ]] ეროვნული პარკი — დაცული ტერიტორიის ერთ-ერთი სახე, რომელსაც მინიჭებული აქვს სპეციალური სტატუსი. შეესაბამება IUCN II კატეგორიას.
ეროვნული პარკი იქმნება ეროვნული და საერთაშორისო მნიშვნელობის, შედარებით დიდი და ბუნებრივი მშვენიერებით გამორჩეული ეკოსისტემების დასაცავად სასიცოცხლო და რეკრეაციული საქმიანობისათვის.
ეროვნული პარკისათვის შეიძლება შეირჩეს შედარებით დიდი ბუნებრივი სახმელეთო ტერიტორია ან/და აკვატორია, სადაც წარმოდგენილია უნიკალური, იშვიათი ან საფრთხის წინაშე მყოფი ერთი ან რამდენიმე დაუზიანებელი ან ნაკლებად დაზიანებული ეკოსისტემა, ბიოცენოზი და „წითელ ნუსხაში“ შეტანილ, გადაშენების საფრთხის წინაშე მყოფ გარეულ ცხოველთა და ველურ მცენარეთა სახეობა.
ეროვნულ პარკში შეიძლება მოეწყოს შემდეგი ძირითადი ზონები:
ეროვნული პარკი შეიძლება მოიცავდეს სხვადასხვა კატეგორიის დაცულ ტერიტორიას (ბუნების ძეგლი, აღკვეთილი, მსოფლიოს მემკვიდრეობის უბანი) და/ან თვითონ ითავსებდეს ბიოსფერული რეზერვატის, მსოფლიო მემკვიდრეობის უბნის ან საერთაშორისო მნიშვნელობის მქონე ჭარბტენიანი ტერიტორიის კატეგორიას.
სქოლიო
კატეგორია:გარემოს დაცვა
პიზის პროვინცია
პიზის პროვინცია (Provincia di Pisa) — პროვინცია იტალიაში, ტოსკანის რეგიონში. დედაქალაქია პიზა. მდებარეობს რეგიონის აღმოსავლეთ ნაწილში, მდინარე არნოს ალუვიურ ვაკეზე, ლიგურიის ზღვის სანაპიროზე.
კომუნები
პროვინცია 39 კომუნისგან შედგება. მოსახლეობის რაოდენობის მხრივ მათ შორის უდიდესებია: პიზა, კაშინა, სან-ჯულიანო-ტერმე, პონტედერა, სან-მინიატო.
მინი|მარცხნივ|250პქ|[[პიაცა-დეი-მირაკოლი, პიზა]]
რესურსები ინტერნეტში
კატეგორია:იტალიის პროვინციები
ლეხის ბრძოლა
ბრძოლა მდინარე ლეხზე (Schlacht auf dem Lechfeld, augsburgi csata) — ბრძოლა ოტო I დიდის ჯარებსა და მომთაბარე უნგრელებს შორის.
955 წლის 10 აგვისტოს გერმანულმა ჯარებმა მეფე ოტო I დიდის მეთაურობით გაანადგურეს ცენტრალურ ევროპაში შემოჭრილი მომთაბარე-უნგრელები და სამუდამოდ შეაჩერეს მათი გამანადგურებელი შემოსევები ქრისტიანულ ქვეყნებში. ბრძოლა გაიმართა აუგსბურგთან, მდინარე ლეხზე. მეფემ შეაგროვა 10 000 მხედარი, მაგრამ რაოდენობრივად მაინც ჩამოუვარდებოდა ბარბაროსებს, თუმცა შეიარაღებით ჯობდა — მძიმე გერმანული ცხენოსანი ჯარი მსუბუქად შეიარაღებული უნგრელების წინააღმდეგ. გამარჯვება, უპირველეს ყოვლისა, მიღწეულ იქნა დისციპლინის წყალობით. როდესაც გერმანელებს ალყა შემოარტყეს, უნგრელები ჩამოქვეითდნენ და ურმების ძარცვა დაიწყეს, რამაც ოტო I-ს ჩამოქვეითებულების განადგურების საშუალება მისცა, შემდეგ კი მათ მთავარ ურდოსაც მიაყენა დარტყმა. როდესაც გაქცეულებს მისდევდნენ, გერმანული რაზმები არ არღვევდნენ წესრიგს და არ ავიწყდებოდათ თავიანთი მცირერიცხვოვნობა. ტყვედ ჩავარდნილ უნგრელებს გერმანელები სიკვდილით სჯიდნენ, მათ შორის მათ ერთ-ერთ ბელადი, ლელეს, ხოლო ცოცხლად დარჩენილებს აჭრიდნენ ცხვირსა და ყურებს და ასეთ მდგომარეობაში აგზავნიდნენ თავისიანებთან. ლეხის ბრძოლას ხშირად უწოდებენ „გერმანელი ერის დაბადებას“ („Geburt der deutschen Nation“).
სქოლიო
კატეგორია:955 კატეგორია:X საუკუნის ბრძოლები კატეგორია:უნგრეთის ბრძოლები კატეგორია:გერმანიის ბრძოლები კატეგორია:საღვთო რომის იმპერიის ბრძოლები
ვაჟა-ფშაველა (ბიოგრაფიული რომანი)
ვაჟა-ფშაველა — ქართველი მწერლის, ლიტერატურული პრემია „გალას“ ლაურეატის, მიხო მოსულიშვილის ბიოგრაფიული რომანი ვაჟა-ფშაველას ცხოვრებაზე.
შინაარსი
მხატვრული და დოკუმენტური ჩანაწერების ურთიერთმონაცვლეობით წარმოდგენილი ეს ბიოგრაფიული წიგნი ვაჟა-ფშაველას გავლილ ცხოვრებაზე მოგვითხრობს.
ამ რომანიდან გავიგებთ, თუ რა მხრივ ჰგვანან ვაჟა-ფშაველას: ძველი ბერძნული მითოლოგიის პერსონაჟი ლაოკოონი, ღვთაებრივი პოეტი ჰომეროსი თუ გენიალური იტალიელი კომპოზიტორი ჯუზეპე ვერდი.
წიგნის ავტორი ასაბუთებს, რომ ვაჟა-ფშაველას შემოქმედება ამოდის ქართული მითოლოგიის სიღრმიდან, რაც მას მსოფლიო ლიტერატურის ფონზე ორიგინალურ მოვლენად აქცევს და ქართული ლიტერატურის ღირებულებას მნიშვნელოვნად ზრდის.
რომანის შეფასებები
თიანეთისა და ფშავ-ხევსურეთის მიტროპოლიტი, მეუფე თადეოზი:
პროფესორი დავით წოწკოლაური:
მწერალი დათო ტურაშვილი
რომანის ჯილდო
2011 წლის 8 ოქტომბერს თბილისის საკრებულოს ლიტერატურულ კონკურში ბიოგრაფიულ რომან „ვაჟა–ფშაველას“ მიენიჭა ლიტერატურული პრემია „გალა“, ნომინაციაში: „სამაგიდო წიგნი“
ავტორს პრიზი დედაქალაქის მერმა, გიგი უგულავამ გადასცა, მანამდე კი თქვა:
რესურსები ინტერნეტში
კატეგორია:მიხო მოსულიშვილის ნაწარმოებები კატეგორია:ქართული რომანები კატეგორია:ბიოგრაფიული რომანები კატეგორია:2011 წლის რომანები
Camponotus ignestii
Camponotus ignestii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
მაღარო
რესურსები ინტერნეტში
კატეგორია:სამთო სამუშაოები კატეგორია:მოპოვებითი მრეწველობა
Camponotus icarus
სქოლიო
კატეგორია:Camponotus
Camponotus hypoclineoides
Camponotus hypoclineoides — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Camponotus hyatti
Camponotus hyatti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ეშლი გრინი
ეშლი მიშელ გრინი (Ashley Michele Greene; დ. 21 თებერვალი,1987) — ამერიკელი მსახიობი და მოდელი.
რესურსები ინტერნეტში
კატეგორია:ამერიკელი მსახიობები კატეგორია:ამერიკელი მოდელები კატეგორია:დაბადებული 1987 კატეგორია:დაბადებული 21 თებერვალი
იზერნიის პროვინცია
იზერნიის პროვინცია (Provincia di Isernia) — პროვინცია იტალიაში, მოლიზეს რეგიონში. დედაქალაქია იზერნია.
პროვინციის ფართობი 1 529 კმ²-ია, მოსახლეობა 89 775 (2001). შედგება 52 კომუნისგან, რომელთაგან ზოგიერთის მოსახლეობა 1000 ადამიანს არ აღემატება.
პროვინციის რელიეფი მთიანია, მხოლოდ სამხრეთ-დასავლეთში ენაცვლება მთებს გორაკ-ბორცვები და ვაკეები. ჩრდილოეთით ესაზღვრება აბრუცის რეგიონი, აღმოსავლეთით — კამპობასოს პროვინცია, სამხრეთით — კამპანიის, დასავლეთით კი ლაციოს რეგიონი.
კომუნები
ცხრილში მოცემულია პროვინციის ძირითადი კომუნები მოსახლეობის რაოდენობის მხრივ: thumb|მარცხნივ|200px|პროვინციის რუკა
რესურსები ინტერნეტში
კატეგორია:იტალიის პროვინციები
Camponotus hunteri
Camponotus hunteri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
სპერილენი
250პქ|მინი|მარჯვნივ|სპერილენის ჩრდილო-დასავლეთი მხარე სპერილენი (Sperillen) — ნორვეგიის სიდიდით 33-ე ტბა. ფართობი — 37 კმ², წყლის მოცულობა — 13 კვ³. მაქსიმალური სიღრმეა — 123 მ. მდებარეობს ზღვის დონიდან 150 მ-ზე. ერთვის მდინარე ბეგნა ბეგნადალენის ველიდან და მდინარე ურულა ჰედალენის ველიდან ჩრდილოეთის მხრიდან.
რესურსები ინტერნეტში
კატეგორია:ნორვეგიის ტბები
კურტ ვალდჰაიმი
კურტ ვალდჰაიმი (Kurt Josef Waldheim; დ. 21 დეკემბერი, 1918, სანქტ-ანდრე-ვიორდერნი, გერმანული ავსტრია — გ. 14 ივნისი, 2007, ვენა, ავსტრია) — ავსტრიელი პოლიტიკოსი, დიპლომატი და სახელმწიფო მოღვაწე. ავსტრიის მეცხრე ფედერალური პრეზიდენტი 1986–1992 წლებში, გაეროს გენერალური მდივანი 1972-1981 წლებში.
მან მოიპოვა დოქტორის ხარისხი იურისპრუდენციის მიმართულებით ვენის უნივერსიტეტში და ამავე დროს, იგი ვენის საკონსულო აკადემიის კურსდამთავრებულია. კურტ ვალდჰაიმმა გაერთიანებული ერების ორგანიზაციის (გაერო) მეოთხე გენერალური მდივნის პოსტზე ორი ვადით (1972-1981) იმსახურა. ასევე აღსანიშნავია, რომ 1986-1992 წლებში ვალდჰაიმი იყო ავსტრიის პრეზიდენტი. ვალდჰაიმის შესაძლო კავშირი ნაცისტთა მიერ ჩადენილ დანაშაულებთან ერთ-ერთი ყველაზე გახმაურებული საქმეა დიპლომატიურ სამყაროში.
ოჯახი და ადრეული წლები
ვალდჰაიმის მამა ვალტერი, წარმოშობით ჩეხი, გვარად ვაცლავიკი იყო, თუმცა კურტის დაბადების წელს, ავსტრია-უნგრეთის იმპერიის დაშლის შემდეგ, მამამისმა გერმანული გვარი აიღო. ვალტერი, ღატაკი მჭედლის შვილი, გახდა ადგილობრივი სკოლის დირექტორი და ცოლად მერის ქალიშვილი შეირთო.
1938 წელს ნაცისტთა მიერ ავსტრიის ანექსიის შემდეგ, გესტაპომ ორჯერ დააპატიმრა ვალტერ ვალდჰაიმი. ამასთან ერთად, ვალტერმა სამსახურიც კი დაკარგა. ამ ყველაფრის მიზეზი იყო მისი ანტი-ნაცისტური დამოკიდებულება. საკუთარ მემუარებში სახელად „In the Eye of a Storm:a memoir“, კურტი იხსენებს, რომ მისი ოჯახი მუდმივი ზედამხედევლობისა და მეთვალყურეობის ქვეშ იმყოფებოდა და რომ ოჯახის წევრებს უწევდათ ყოველდღიური შიშის ქვეშ ცხოვრება.
იქიდან გამომდინარე, რომ ვალდჰაიმის მშობლები საშუალო ფენას განეკუთვნებოდნენ, კურტსა და მის და-ძმას არ გადაუტანიათ ისეთი ეკონომიკური სირთულეები, როგორიც 1920-იან წლებში ავსტრიელთა უმეტესობამ გადაიტანა. იქამდე სანამ ვალდჰაიმი შეუდგებოდა დიპლომატიური კარიერისათვის სწავლის დაწყებას, იგი 1936-1937 წლებში ავსტრიის ჯარში მოხალისედ ირიცხებოდა. თუმცა, მალევე იგი გერმანიის სამხედრო სამსახურში გაიწვიეს.
ვალდჰაიმმა 1941 წლამდე რუსეთის ფრონტზე იმსახურა, სადაც იგი დაჭრეს. საინტერესოა, რომ 1986 წელს აღმოაჩინეს დოკუმენტები, რომლის თანახმადაც 1942-1945 წლებში კურტი ბალკანეთში გერმანიის ჯარის ოფიცრად მსახურობდა.
ეს ინფორმაცია ეწინააღმდეგებოდა თავად ვალდჰაიმის სიტყვებს, რომლის მიხედვითაც ფრონტზე მიღებული ჭრილობის შემდეგ იგი მეორე მსოფლიო ომის დარჩენილი წლების განმავლობაში ვენის უნივერსიტეტში სამართალს სწავლობდა.
დიპლომატიური კარიერა
ვალდჰაიმი დიპლომატიურ სამსახურში 1945 წლიდან გამოჩნდა. 1948-1951 წლებში მან პარიზში იმსახურა, ხოლო 1951-1955 წლებში იგი ვენაში საგარეო საქმეთა სამინისტროს კადრების დეპარტამენტის უფროსი იყო.
1955 წელს კურტი სათავეში ედგა გაეროში ავსტრიის პირველ დელეგაციას. ამავე დროს, 1956-1960 წლებში მან იმსახურა კანადაში, თავდაპირველად სრულუფლებიანი მინისტრის რანგში, შემდგომ კი ელჩის თანამდებობაზე. ავსტრიის საგარეო საქმეთა სამინისტროში პოლიტიკური საქმიანობის გენერალური დირექტორობის შემდეგ, ვალდჰაიმი გაეროში ავსტრიის ელჩად დაინიშნა (1964–1968, 1970–1971 წწ.).
ვალდჰაიმი გაეროს გენერალური მდივანი
1972 წლის 1 იანვრიდან ვალდჰაიმი გაეროს მე-4 გენერალური მდივნის თანამდებობაზე 5 წლის ვადით აირჩიეს. ერთ-ერთ ინტერვიუში ის ამბობს: როგორც გენერალურ მდივანს, ვალდჰაიმს ხშირად აკრიტიკებდნენ დასავლეთის, აღმოსავლეთისა და მესამე სამყაროს მთავრობები. კრიტიკის მიზეზად კი სახელდებოდა ვალდჰაიმის არაეფექტურობა და ზედმეტი სიფრთხილე მსოფლიოს მასშტაბით წარმოქმნილი მრავალი კონფლიქტის გადაჭრის გზების პოვნის მცდელობებში. გაეროს თავკაცობისას, კურტ ვალდჰაიმი წარუმატებლად ცდილობდა შეეწყვიტა ირანსა და ერაყს შორის არსებული ომი და ჩინეთსა და ვიეტნამს შორის არსებული სასაზღვრო შეტაკებები.
წარუმატებელი აღმოჩნდა ასევე მისი მცდელობები გაეთავისუფლებინა ირანის 1979 წლის რევოლუციის შედეგად მძევლად აყვანილი ამერიკელები. იგი ზედამხედველობდა სადამხმარებლო ფართო ძალისხმევებს გვატემალაში, ნიკარაგუასა და აფრიკის სუდან-საჰელის მხარეში. ამავედროს, ის ზედამხედველობდა სამშვიდობო ოპერაციებს კვიპროსში, ორ იემენში, გვინეაში, ანგოლასა და ახლო აღმოსავლეთში. კურტ ვალდჰაიმი ასევე აქტიურად იყო ჩართული სამხრეთ აფრიკისა და ნამიბიის მომავალთან დაკავშირებულ საკითხებში.
აღსანიშნავია, რომ 1973 წლის თებერვალს სამხრეთ აზიაში ვიზიტისას, გენერალურმა მდივანმა ინდოეთის, პაკისტანისა და ბანგლადეშის მთავრობებთან განიხილა ინდოეთსა და პაკისტანს შორის ომის შედეგად შექმნილი პრობლემები და მათი გადაჭრის გზები. ვალდჰაიმი ასევე ზედამხედველობდა გაეროს მიერ ჩატარებულ სამაშველო ოპერაციას ბანგლადეშში, რომელიც გაეროს ეგიდით ჩატარებულ უმსხვილესი სამაშველო ოპერაციაა.
გენერალურმა მდივანმა ასევე გახსნა და სიტყვით გამოვიდა მრავალ მსხვილ საერთაშორისო კონფერენციაზე, რომელიც გაეროს ეგიდით ჩატარდა. მათ შორის არის გაეროს ვაჭრობასა და განვითარებიის კონფერენციის (სანტიაგო, 1972 წლის აპრილი) მესამე სესია, გაეროს კონფერენცია ადამიანის გარემოზე (სტოკჰოლმი, 1972 წლის ივნისი), გაეროს საზღვაო სამართლის მესამე კონფერენცია (კარაკასი, 1974 წლის ივნისი), მსოფლიო გარემოს დაცვითი კონფერენცია (ბუქარესტი, 1974 წლის აგვისტო) და მსოფლიოს სასურსათო კონფერენცია (რომი, 1974 წლის ნოემბერი).
მიუხედავად განვითარებადი ქვეყნების წინააღმდეგობისა, ვალდჰაიმი გაეროს გენერალურ მდივნად მეორე ვადითაც აირჩიეს 1976 წელს, ხოლო 1981 წლის არჩევნებში კურტის კანდიდატურას ჩინეთმა ვეტო დაადო. მისი საქმე პერუელმა ხავიერ პერეს დე კუელიარმა გადაიბარა.
ვალდჰაიმი ავსტრიის პრეზიდენტი
ვალდჰაიმმა საპრეზიდენტო არჩევნებში მონაწილეობა ორჯერ სცადა. მისი პირველი ცდა 1971 წელს წარუმატებლად დასრულდა. თუმცა, მეორედ 1986 წლის მცდელობა ტრიუმფალური აღმოჩნდა. მისი კანდიდატურა საკამათო გახდა: გავრცელდა ომის დროინდელი და ასევე ომის შემდგომი პერიოდის დოკუმენტები (სურათები, მოწმეები, ვალდჰაიმისთვის მინიჭებული ორდენები), რომლის მიხედვითაც აღმოჩნდა, რომ კურტი მსახურობდა თარჯიმნად და სადაზვერო ოფიცრად გერმანიის ჯარის შენაერთში. ეს ის შენაერთი იყო, რომელიც ჩართული იყო სასტიკ ქმედებებში იუგოსლავიელი პარტიზანებისა და სამოქალაქო პირების წინააღმდეგ.
ვალდჰაიმმა გაიმარჯვა 1986 წლის არჩევნებში და ექვსი წელი ასრულებდა ქვეყნის პრეზიდენტის ფუნქციებს. ისტორიკოსთა კომიტეტის საერთაშორისო გამოძიების შედეგად, ვალდჰაიმს მოეხსნა საომარ დანაშაულებებში მონაწილეობის მიღების ბრალდება. თუმცა, როგორც პრეზიდენტი, იგი საკმაოდ იზოლირებული ფიგურა იყო საერთაშორისო ასპარეზზე. პრეზიდენტობის პერიოდში ვალდჰაიმს თითქმის საერთოდ არ ჰქონდა ვიზიტები უცხოეთში და აშშ-ში კი ის იყო პერსონა ნონ გრანტა და სიცოცხლის ბოლომდე აეკრძალა ჩასვლა.
მას შემდეგ, რაც ვალდჰაიმის ინაუგურაცია ჩატარდა, ისრაელმა პროტესტის ნიშნად ავსტრიიდან ელჩიც კი გამოიწვია. ავსტრიის ოპოზიცია მუდმივად მოუწოდებდა ვალდჰაიმს გადამდგარიყო, ვინაიდან მის ირგვლივ არსებულმა სკანდალებმა საგრძნობლად დააზარალა ქვეყნის რეპუტაცია. ამის შედეგად, მან აღარ იყარა კენჭი 1992 წლის საპრეზიდენტო არჩევნებზე.
ვალდჰაიმის საქმე
სწორედ მაშინ, როდესაც ვალდჰაიმმა გადაწყვიტა მეორედ მიეღო მონაწილეობა საპრეზიდენტო არჩევნებზე, გავრცელდა მისი მეორე მსოფლიოს ომის დროინდელი დამალული წარსულის ფაქტები, რომლებსაც იგი საკუთარ ავტობიოგრაფიაშიც კი არ ახსენებს. საგამომძიებო ჟურნალისტებმა, ისტორიკოსებმა და მსოფლიო ებრაულმა კონგრესმა მსოფლიოს წარუდგინა ფაქტები, რომლის მიხედვითაც ვალდჰაიმი იყო ნაცისტური მოძრაობის წევრი და მონაწილეობას იღებდა სასტიკ ქმედებებში ბერძენი ებრაელების წინააღმდეგ.
ამ გახმაურებულმა სკანდალმა ავსტრიაში ვალდჰაიმს საპრეზიდენტო არჩევნების რეიტინგი აუწია. ამის მთავარი მიზეზი იყო მოქალაქეების მიერ ვალდჰაიმის საკუთარ თავებთან გაიგივება — ისინიც, როგორც ვალდჰაიმი, იძულებულნი იყვნენ მონაწილეობა მიეღოთ საომარ ქმედებებში გერმანელების ბრძანებით.
ბრალდებების საპასუხოდ ვალდჰაიმის არგუმენტი მდგომარეობდა შემდეგში: „მე არასოდეს ვყოფილვარ ნაციზმთან აფილირებული ჯგუფის წევრი“. თუმცა, ფაქტები საწინააღმდეგოს ამტკიცებდა, საბუთების თანახმად, 19 წლის ასაკში ვალდჰაიმი ნაციონალ-სოციალისტური სტუდენტური ლიგის (ახალგაზრდული ნაცისტური ორგანიზაცია) წევრი გახდა.
1938 წელს, ის კიდევ ერთი მსგავსი ორგანიზაციის წევრი იყო (საშტურმო დანაყოფების, პარამილიტარული ნაცისტური ორგანიზაციიის). კურტ ვალდჰაიმის შესახებ ინფორმაციის საჯაროდ გამოტანაში დიდი წვლილი მიუძღვის სამხრეთ კაროლინის უნივერსიტეტის პროფესორს რობეტ ედვინ ჰერზშტაინს. მისი თქმით: „ვალდჰაიმს არ მიუცია ბრძანება და არც პირადად ჩაუდენია საომარი დანაშაული, თუმცა ის არც უდანაშაულო არ არის. ის მიეკუთვნებოდა და მნიშვნელოვანი სამხედრო როლი ეკავა იმ დანაყოფებში, რომლებმაც უდავოდ ჩაიდინეს სამხედრო დანაშაულები“.
ამ ამბის გამოძიების პროცესის მსვლელობისას, გენერალ ედვარდ მესეს ინიციატივით ამერიკაში დაიწყო დამატებითი გამოძიება 1986 წლის მარტში. საბოლოოდ, ვალდჰაიმს აეკრძალა ამერიკის ტერიტორიაზე შესვლა, ოფიციალური და არაოფიციალური ვიზიტები აშშ-ში, მიუხედავად იმისა რომ ის იყო ავსტრიის პრეზიდენტი.
ოჯახი
ავსტრიული ჟურნალის „ფორუმის” მიხედვით, ვალდჰაიმის მეუღლეს თავად ჰქონდა ომისდროინდელ პერიოდთან დაკავშირებული საინტერესო ისტორია. ჟურნალმა დაბეჭდა სტატია, რომელშიც 1939 წლის სექტემბრის ერთ-ერთი დღის (ნაცისტთა პოლონეთში შეჭრის შემდეგ) შესახებ იყო მოთხრობილი. სწორედ ამ დღეს, ვენაში ელიზაბედის მასწავლებელმა განუცხადა კლასს, რომ გოგონას მიენიჭებოდა სკოლის დამამთავრებელი სერტიფიკატი, რადგან ის აღმოსავლეთში მნიშვნელოვანი მოვალეობის შესასრულებლად მოხალისედ მიემგზავრებოდა. სტატიის ავტორის ინფორმაციით, ამ სერტიფიკატებით აჯილდოვებდნენ მხოლოდ მათ, ვინც ე. წ. სპეციალურ სამსახურებში მოხალისედ ირიცხებოდა.
მან ასევე განაცხადა, რომ ელიზაბედი აღარ იყო ნაცისტური პარტიის წევრი 1943 წლიდან, როდესაც ის და კურტ ვალდჰაიმი დაინიშნენ. ქორწინების შემდეგ მათ სამი შვილი (ლიზელოტე, გერჰარდი და ქრისტია) ეყოლათ. ქრისტია, სათავეში ედგა მამის საარჩევნო კამპანიას. საინტერესოა, რომ საარჩევნო კამპანიისას ქრისტიამ გაიცნო ოტმარ კარასი, ავსტრიის ახალგაზრდა კონსერვატების თავკაცი, რომელიც შემდგომ მისი მეუღლე გახდა. გერჰარდი კი, რომელიც ამერიკაში ცხოვრობდა და იყო ბანკირი, არაერთხელ ჰყავდათ დაბარებული მამის შესახებ სხვადასხვა მოსმენებსა და განხილვებზე.
გარდაცვალება
ვალდჰაიმი არის ავსტრიის საგარეო პოლიტიკაზე დაწერილი „ავსტრიის მაგალითის„ ავტორი. ეს ნამუშევარი დაიბეჭდა როგორც გერმანულ, ასევე ინგლისურ და ფრანგულ ენებზე. მიუხედავად კრიტიკისა, ვალდჰაიმი ყოველთვის თავს რიგით ავსტრიელ მოქალაქედ მიიჩნევდა, რომელიც გაურკვევლობაში გაახვიეს. 2007 წლის მაისის ბოლოს ვალდჰაიმმა ვენის ზოგადი პროფილის საავადმყოფოს მიაკითხა ინფექციის გამო, სადაც მან რამდენიმე ხანი ინტენსიური ზედამხედველობის ქვეშ დაჰყო. სახლში დაბრუნების შემდეგ კურტ ვალდჰაიმი გულის უკმარისობის შედეგად 88 წლის ასაკში, 2007 წლის 14 ივნისს გარდაიცვალა. იგი დაკრძალულია ვენაში, ცენტრალურ სასაფლაოზე.
სქოლიო
კატეგორია:დაბადებული 21 დეკემბერი კატეგორია:დაბადებული 1918 კატეგორია:გარდაცვლილი 14 ივნისი კატეგორია:გარდაცვლილი 2007 კატეგორია:ავსტრიის პრეზიდენტები კატეგორია:გაეროს გენერალური მდივნები
მამუკა ზაალიშვილი
მამუკა ზაალიშვილი (დ. 9 თებერვალი, 1947, თბილისი — გ. 29 მარტი, 2022) — ქართველი არქიტექტორი, მეცნიერი, პედაგოგი. პროფესორი.
ბიოგრაფია
1971 წელს დაამთავრა თბილისის სახელმწიფო სამხატვრო აკადემიის არქიტექტურის ფაკულტეტის ინტერიერის განყოფილება, ხოლო 1978 წელს ამავე აკადემიის ასპირანტურა.
1968 წლიდან მუშაობდა საპროექტო ორგანიზაციებში: „კურორტპროექტში“, „ვოენპროექტი“, "თბილქალაქპროექტი" და "თბილზნიიეპი" არქიტექტორის, უფროსი არქიტექტორის, ჯგუფის ხელმძღვანელის და პროექტის მთავარი არქიტექტორის თანამდებობაზე. საქართველოს ელექტრიფიკაციისა და მექანიზაციის სამეცნიერო კვლევით ინსტიტუტში უფროსი მეცნიერ თანამშრომელი იყო 1997-2001 წლებში. თბილისის სამხატვრო აკადემიაში მუშაობდა არქიტექტურის ფაკულტეტზე, მასწავლებლის, უფროსი მასწავლებლის, დოცენტის თანამდებობებზე 1985 წლიდან. არის არაერთი სამეცნიერო ნაშრომისა და პროექტის ავტორი: "ქარიშხალას" სპორტული კომპლექსი ქ. თბილისში; რუსთაველის ძეგლისა და მიმდებარე ტერიტორიის რეკონსტრუქციის რეალიზებული პროექტი, კურორტ წყალტუბოს გენერალური გეგმა პოლიკლინიკა 250 მომსვლელზე ქ. თბილისში, პიონერთა ბანაკი 240 ადგილზე დაბა კაბარდინკაში, თბილისის გენერალური გეგმის კონცეფცია, ტურისტული სასტუმრო 1000 ადგილით, ექსპერიმენტული საბავშვო ბაგა-ბაღი რთულ რელიფზე, 21-ბინიანი საცხოვრებელი სახლი ყაზბეგის ქუჩაზე და სხვა. იყო ეთიკისა და საავტორო უფლებების დაცვის კომისიის თავმჯდომარე. სადოქტორო დისერტაცია დაიცვა 2015 წელს.
რესურსები ინტერნეტში
კატეგორია:დაბადებული 1947 კატეგორია:ქართველი არქიტექტორები კატეგორია:ქართველი პედაგოგები კატეგორია:გარდაცვლილი 2022 კატეგორია:გარდაცვლილი 29 მარტი
Camponotus humerus
Camponotus humerus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Camponotus humeralis
Camponotus humeralis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
მალხაზ ხარბედია
მალხაზ ხარბედია (დ. 27 ოქტომბერი, 1974) — ქართველი ლიტერატურათმცოდნე, მწერალი, ესეისტი, „ღვინის კლუბის“ დამაარსებელი და პრეზიდენტი, ჟურნალ „ცხელი შოკოლადის“ და „არილის“ მთავარი რედაქტორი, გაზეთ „მარანი-Weekend“-ის მთავარი რედაქტორი. Wine & Spirit Education Trust-ის მე-3 დონის სერტიფიცირებული ღვინის პროფესიონალი.
ბიოგრაფია
დაიბადა 1974 წლის 27 ოქტომბერს ქ. თბილისში. 1998 წელს დაასრულა თბილისის სახელმწიფო უნივერსიტეტის ფილოლოგიის ფაკულტეტი, კლასიკური ენების განხრით. 1994 წელს მუშაობა დაიწყო გაზეთ „კავკასიონში“, 1996 წლის იანვრიდან კი „არილის“ თანამშრომელი გახდა, მას შემდეგ, რაც გაზეთი 8 გვერდიან ყოველკვირეულ ჩანართად იქცა „კავკასიონში“. 1996 წლიდან გახდა „არილის“ მთავარი რედაქტორის მოადგილე, შემდეგ კი მთავარი რედაქტორი. 1998 წელს იყო „საქართველოს გაზეთის“ ლიტერატურული ჩანართის რედაქტორი. 2001–2012 წლებში იყო ლიტერატურის ინსტიტუტის მეცნიერ-თანამშრომელი. 2002–2006 წლებში გაზეთ „24 საათის“ კულტურის განყოფილების რედაქტორი, ასევე დამატებების, „ლიტერატურის“ და „წიგნების“ მთავარი რედაქტორი. 2006 წლიდან 2014 წლამდე იყო ყოველკვირეული გაზეთის, „მარანის“ მთავარი რედაქტორი (გაზეთ „Weekend-ის“ დამატება).
2007 წლის სექტემბერში შექმნა ყოველდღიურად განახლებადი ქართულენოვანი ბლოგი ღვინისა და გემოვნების შესახებ vinoge.com. 2007–2011 წლებში იყო „ლიტერატურა – ცხელი შოკოლადის“ მთავარი რედაქტორი. 2009–2013 წლებში იყო რადიო „თავისუფლების“ ბლოგერი, გადაცემა „ბიბლიოთეკის“ წამყვანი. 2009 წლის ზაფხულში თანამოაზრეებთან ერთად დააფუძნა „ღვინის კლუბი“. 2011–2012 წლებში მიჰყავდა ჯერ ყოველთვიური, შემდეგ კი ყოველკვირეული ღვინის რუბრიკა ჟურნალ „ტაბულაში“. 2012 წლის სექტემბრიდან 2013 წლის მარტამდე იყო გადაცემა „ღვინის გზამკვლევის“ ავტორი და წამყვანი რადიო „ცხელი შოკოლადში“. 2013 წლის აპრილიდან 2014 წლამდე იყო ჟურნალ „ცხელი შოკოლადის“ მთავარი რედაქტორი.
ჯილდოები
2007 — „საბა“ ნომინაციაში საუკეთესო ლიტერატურული კრიტიკა, ესსეისტიკა და დოკუმენტური პროზა კრებულისთვის „პირადი ბიბლიოთეკა“.
ღვინო
კატეგორია:ქართველი კრიტიკოსები კატეგორია:ქართველი ლიტერატურათმცოდნეები კატეგორია:დაბადებული 1974 კატეგორია:საბას პრემიის ლაურეატები კატეგორია:დაბადებული 27 ოქტომბერი
საბჭოთა კავშირის ეროვნული საფეხბურთო ნაკრები
საბჭოთა კავშირის ეროვნული საფეხბურთო ნაკრები — ეროვნული საფეხბურთო გუნდი, რომელიც 1924–1991 წლებში საბჭოთა კავშირს საერთაშორისო საფეხბურთო ტურნირებსა და შეხვედრებზე წარმოადგენდა. ნაკრების კონტროლს და ხელმძღვანელობას ახორციელებდა საბჭოთა კავშირის ფეხბურთის ფედერაცია. ნაკრებმა საუკეთესო შედეგს საერთაშორისო ასპარეზზე 1960 წელს მიაღწია, როდესაც ევროპის ერთა თასი მოიპოვა.
საბჭოთა კავშირის ნაკრებმა 1991 წელს შეწყვიტა არსებობა საბჭოთა კავშირის დაშლასთან ერთად. მისი სამართალმემკვიდრე გახდა დამოუკიდებელ სახელმწიფოთა თანამეგობრობის ეროვნული საფეხბურთო ნაკრები, რომელიც წარმოადგენდა იმ თერმეტ ყოფილ საბჭოთა კავშირის რესპუბლიკას, რომლებიც გახდნენ დამოუკიდებელ სახელმწიფოთა თანამეგობრობის წევრები და ასევე საქართველოს, რომელიც არ იყო ორგანიზაციის წევრი. ბალტიისპირეთის ქვეყნებმა — ესტონეთმა, ლიტვამ და ლატვიამ, რომლებიც საქართველოს მსგავსად არ იყვნენ დსთ-ს წევრები, საკუთარი ეროვნული ნაკრებები ჩამოაყალიბეს და არ შეუერთდნენ დსთ-ს საფეხბურთო ნაკრებს. 1992 წლის ევროპის ჩემპიონატის შემდეგ დსთ-ს ნაკრებმაც შეწყვიტა არსებობა და დსთ-ს ნაკრების წევრმა თორმეტივე ქვეყანამ, მათ შორის საქართველომ, საკუთარი ეროვნული საფეხბურთო ნაკრებები ჩამოაყალიბეს.
პირველი ნაბიჯები
ხანგრძლივი შესვენების შემდეგ, რაც პირველ მსოფლიო ომთან, ოქტომბრის რევოლუციასთან და შემდგომ უკვე რუსეთის სამოქალაქო ომთან დაკავშირებული მოვლენებით იყო გამოწვეული, რუსეთის ნაკრები 1923 წელს რუსეთის საბჭოთა ფედერაციული სოციალისტური რესპუბლიკის საფეხბურთო ნაკრების სახელით, მისივე დროშის ქვეშ შეიკრიბა. იმ დროს გუნდმა სამი შეხვედრა გამართა ევროპაში — ესტონეთის, ნორვეგიისა და შვედეთის ეროვნულ გუნდებთან და სამივე შეხვედრაში გამარჯვება მოიპოვა (საერთო ანგარიშით 9–5).
რაც შეეხება საბჭოთა კავშირის ეროვნულ ნაკრებს, იგი პირველად 1924 წლის ბოლოს შეიკრიბა. პირველი საერთაშორისო მატჩი გუნდმა მოსკოვში, იმავე წლის 16 ნოემბერს, თურქეთის საფეხბურთო ნაკრებთან გამართა. შეხვედრა საბჭოთა ფეხბურთელთა გამარჯვებით, ანგარიშით — 3–0 დამთავრდა.
შემდგომი 11 წლის განმავლობაში (1925–1935) საბჭოთა კავშირის ეროვნულმა ნაკრებმა 40-ზე მეტი საერთაშორისო შეხვედრა ჩაატარა, მათგან მხოლოდ ოთხი საშინაო. ამ შეხვედრათა უმრავლესობაში მათ მეტოქეებს თურქეთის სხვადასხვა ნაკრები გუნდები და წითელი სპორტული ინტერნაციონალის შემადგენლობაში შემავალი გერმანიის მშრომელთა სპორტული კავშირის გუნდები წარმოადგენდნენ (16–16 მატჩი). ამას გარდა, შეხვედრები ჩატარდა სკანდინავიისა და ავსტრიის საფეხბურთო კლუბებსა და მშრომელთა ნაკრებებთან, ასევე, ლატვიისა და ნორვეგიის ნაკრებებთან. ყველა ამ შეხვედრათა საერთო შედეგი — 32-ზე მეტი გამარჯვება (ლატვიის გუნდებთან ჩატარებული შეხვედრების რაოდენობა უცნობი რჩება), 5 ფრე და 2 წაგება. ჩატარებული შეხვედრების ფარგლებში ნაკრების საუკეთესო ბომბარდირები მიხეილ ბუტუსოვი და ფიოდორ სელინი გახდნენ.
ბომბარდირები
1991 წლის დეკემბერში სოვეტსკი სპორტში გამოქვეყნებული სტატისტიკის მიხედვით.
სქოლიო
კატეგორია:ევროპის ეროვნული საფეხბურთო ნაკრებები კატეგორია:საბჭოთა კავშირის ეროვნული საფეხბურთო ნაკრები
Live at Pompeii
Live at Pompeii — ინგლისელი სიმღერების ავტორ და მუსიკოს დეივიდ გილმორის საკონცერტო ფილმი და ალბომი. იგი ასახავს მუსიკოსის 2015-16 წლების ტურნეს ფარგლებში პომპეიში გამართულ კონცერტებს და გამოიცემა 2017 წლის 29 სექტემბერს, CD-ის, გრამფირფიტის,DVD-ის Blu-ray-ს და დელუქს-გამოცემების სახით. დამატებების სახით გამოიცემა სხვა ვიდეოებიც. კონცერტი, გამართული პომპეის ამფითეატრში იყო ჩვ.წ.აღ. 79 წლიდან პირველი საჯარო გამოსვლა ამ არენაზე.
პრომო-კამპანია
2017 წლის 28 ივლისს გამოვიდა ციფრული სინგლი „Rattle That Lock“, რომელშიც შეტანილია აღნიშნული სიმღერის საკონცერტო ვერსია.
2017 წლის 13 სექტემბერს ფილმი მხოლოდ ერთი დღით გამოვა მსოფლიო მასშტაბით, კინოთეატრებში, ხოლო 29 სექტემბერს ფილმი და ალბომი გამოვა ფიზიკური სახით.